വെഞ്ഞാറമൂടിന് റാങ്കുകള് സമ്മാനിച്ച് നാലു പെണ്കുട്ടികള് വെഞ്ഞാറമൂട്: വെഞ്ഞാറമൂടിന് ഡിഗ്രി, പി.ജി തലങ്ങളില് നാല് റാങ്കുകളുടെ നേട്ടമാണ് സ്വന്തമായത് വെഞ്ഞാറമൂടിന് റാങ്കുകള് സമ്മാനിച്ചത് നാലു പെണ്കുട്ടികളാണ്.കേരള യൂണിവേഴ്സിറ്റി ബി.എ ജേണലിസം ആന്ഡ് മാസ് കമ്മ്യൂണിക്കേഷനില് കഴക്കൂട്ടം എ.ജെ കോളേജിലെ വിദ്യാര്ത്ഥി ആഗ്നേയ വാമന് തിരുവടി ഒന്നാം റാങ്ക് നേടി. വെഞ്ഞാറമൂട് തിരുവടി വീട്ടില് വാമന്തിരുവടിയുടെയും തങ്കമണിയുടെയും മകളാണ് ആഗ്നേയ. ബി.എസ്.സി പോളിമര് കെമിസ്ട്രിയില് ആറ്റിങ്ങല് സര്ക്കാര് കോളേജ് വിദ്യാര്ത്ഥി അരുണിമ രണ്ടാം റാങ്ക് നേടി. നെല്ലനാട് ഈശാനുകോണം അരുണിമയില് ശങ്കരന് നായരുടെയും സിന്ധുവിന്റെയും മകളാണ് അരുണിമ. എം.ജി കോളേജിലെ പുണ്യ ബി.എ സോഷ്യോളജിയില് രണ്ടാം റാങ്ക് നേടി. പിരപ്പന്കോട് കൃഷ്ണ പുണ്യത്തില് പ്രദീപിന്റെയും സന്ധ്യയുടെയും മകളാണ്. കേരള ആരോഗ്യ സര്വകലാശാലയുടെ എം.എസ്.സി എം.എല്.ടി മൈക്രാ ബയോളജിയില് മലബാര് ഇന്സ്റ്റിട്യൂട്ട് ഒഫ് മെഡിക്കല് സയന്സിലെ നീരജ ഒന്നാം റാങ്ക് നേടി. വെഞ്ഞാറമൂട് ശബരീകൃഷണയില് ശശിധരന് നായരുടെയും ഗായത്രിയുടെയും മകളാണ് നീരജ.The post വെഞ്ഞാറമൂടിന് റാങ്കുകള് സമ്മാനിച്ച് നാലു പെണ്കുട്ടികള് first appeared on MalayalamExpressOnline.